पाएं अपने शहर की ताज़ा ख़बरें और फ्री ई-पेपरडाउनलोड करें
सन्ना थाना क्षेत्र के ग्राम तोरा में एक प्रेमिका ने अपने प्रेमी को डंडे से पीटकर बुरी तरह से घायल कर दिया। प्रेमी की रिपोर्ट पर सन्ना पुलिस ने आरोपी प्रेमिका के खिलाफ अपराध कायम कर लिया है। जानकारी के मुताबिक ग्राम तोरा निवासी रितेश कुजूर जशपुर के एनईएस कॉलेज में बीए फाइनल ईयर का छात्र है। रितेश ने पुलिस को बताया कि लॉकडाउन की वजह से अभी वह अपने गांव में ही है और खेती किसानी का काम कर रहा है। गांव की आशा बड़ा के साथ उसका बीते एक साल से प्रेम संबंध है।
दोनों के परिवार वाले भी इस रिश्ते को मंजूर कर चुके हैं, पर आशा लगातार उसपर शादी का दबाव बना रही है। रितेश की मुताबिक उसने आशा को पढ़ाई पूरी होते तक शादी से रूकने को कहा था और भरोसा दिया था कि जब भी वह शादी करेगा, उसी से करेगा। इस बात से आशा नाराज थी। गुरुवार को रितेश अपने गांव से ग्राम सुकरा वैद्य को लाने गया था। वैद्य को पहुंचाकर वह अपने मित्र के साथ बाइक पर घर लौट रहा था। उसी वक्त शांतिनगर इलाके के पास आशा सड़क किनारे डंडा लेकर खड़ी थी। आशा ने बाइक रूकवाई। रितेश के बाइक रोकते ही आशा ने डंडे से ताबड़तोड़ हमला करना शुरू कर दिया। किसी तरह िरतेश बाइक खड़ी कर उतरा पर तब तक उसके सिर, चेरहे, कंधे व हाथों में गंभीर चोटें आ चुकी है। चेहरे पर डंडा पड़ने से रितेश के दांत भी टूट गए। इस घटना की रिपोर्ट पर पुलिस ने आशा के खिलाफ धारा 294, 323, 325, 506 के तहत अपराध कायम कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn